# JÄTETAKSA

Raahe 1.7.2023

Laadittu 24.4.2023

Hyväksytty: Rakennetun ympäristön ltk: XX.XX.2023 § XXX

RAAHEN KAUPUNGIN JÄTETAKSA

## Soveltamisala

* 1. Tätä taksaa sovelletaan Raahen kaupungin alueella jätelain (646/2011) 32 §:n ja 33 §:n mukaan kunnan jätehuoltovastuulla olevien jätteiden jätehuoltoon.
  2. Kunnan ensisijaisen jätehuoltovastuun palvelut

Jätehuollon järjestäminen kunnassa on erityislakiin, jätelakiin, perustuva kunnalle kuuluva tehtävä. Kunnan ensisijainen vastuu jätehuollon järjestämisestä tarkoittaa asumisessa syntyvän jätteen sekä kunnan omassa hallinto- ja palvelutoiminnassaan syntyvän yhdyskuntajätteen jätehuollon järjestämisestä.

Jätelain lähtökohtana on, että kunta järjestää kuljetuspalvelun kaikille kiinteistöiltä noudettaville jätelajeille, jotka kuuluvat jätelain nojalla joko suoraan tai pakkaustuottajien kanssa tehtävän yhteistoiminnan perusteella kunnan huolehdittavaksi. Lisäksi kunnan on ylläpidettävä alueellisia vastaanottopaikkoja jätteille, joita ei kuljeteta kiinteistöittäisessä jätteenkeräyksessä, järjestettävä jäteneuvontapalvelut, vaarallisen jätteen vastaanottopalvelut sekä huolehdittava jätehuollon viranomaistehtävien hoitamisesta.

Biojätteen ja kierrätettävien pakkausjätteiden kuljetus siirtyy kunnan järjestämäksi jätteenkuljetukseksi 1.7.2023 alkaen vaiheittain ja kiinteistöjen jätemaksut peritään 1.7.2023 lähtien jätelajikohtaisina ja jäteastiakohtaisina tyhjennysmaksuina.

* 1. Kunnan toissijaisen jätehuoltovastuun palvelut

Kunnalla on vastuu myös elinkeinoelämän jätehuoltopalvelun järjestämisessä silloin kun tarvittavaa palvelua ei yksityisiltä markkinoilta ole saatavilla. Tämä kunnan toissijainen jätehuoltovastuu perustuu jätelain 33 §:ään ja se voi koskea esimerkiksi jätteenkuljetuspalvelua tai jätteenkäsittelypalvelua.

* 1. Kiinteistön haltijan järjestämä jätteenkuljetus

Kiinteistöittäinen jätteenkuljetus voidaan järjestää myös kiinteistönhaltijan järjestämänä jätteenkuljetuksena. Tällöin kiinteistö sopii jäteastioiden tyhjentämisestä itse, suoraan jätehuoltoyrityksen kanssa. Raahessa polttokelpoisen jätteen sekä asumisessa syntyvien sako- ja umpikaivolietteiden ja pienpuhdistamoiden lietteiden kuljetus kiinteistöltä vastaanottoon on kiinteistönhaltijan järjestämä.

Tämä taksa ei koske kiinteistönhaltijan järjestämässä jätteenkuljetuksessa palvelusta perittäviä yksityisoikeudellisia maksuja.

Tätä taksaa ei sovelleta asumisessa syntyvien sako- ja umpikaivolietteiden ja pienpuhdistamoiden lietteiden vastaanottomaksuihin.

## Asumisen jätehuollon jätemaksut

* 1. Kiertokaari Oy hoitaa Raahen lukuun jätelain 32 §:n mukaisen kunnan vastuulla olevan jätehuollon jätteiden kuljetuksen jätelain 36 §:n mukaisena kunnan järjestämänä jätteenkuljetuksena. Kiertokaari Oy vastaa myös bio- ja pakkausjätteiden neuvonnasta.

Kiertokaari Oy hoitaa kunnan järjestämän jätteenkuljetuksen jäteastioiden tyhjennyksen ja jätteiden käsittelyn laskutukset.

* 1. Jos kiinteistön jätteenkuljetuksen järjestäminen jätelain 32§ mukaan kuuluu kunnan vastuulle, on kiinteistön liityttävä kunnan järjestämään jätteenkuljetukseen. Kunnan järjestämään jätteenkuljetukseen liitytään ensisijaisesti omalla kiinteistökohtaisella keräysastialla.

Vaihtoehtoisesti kiinteistöt voivat liittyä kunnan järjestämään jätteenkuljetukseen sopimalla naapurikiinteistöjen kanssa yhteisastian käytöstä (kimppa-astia). Yhteisen jäteastian kaikki käyttäjät on ilmoitettava Kiertokaari Oy:lle ja kaikkien yhteisastian käyttäjien on allekirjoitettava ilmoitus.

* 1. Kunnan järjestämään jätteenkuljetukseen kuuluvan kiinteistön jätemaksu määrätään kiinteistön jäteastian tyypin, tyhjennyskertojen ja jätelajin sekä muiden palvelusuoritteiden mukaan.

Jätemaksu koostuu jätteiden kuljetusmaksusta ja käsittelymaksusta sekä mahdollisista muista palveluista. Kuljetus- ja käsittelymaksu laskutetaan yhtenä jätemaksuna jäteastian tyhjennyskerralta. Muut palvelut laskutetaan tapauskohtaisesti.

Kuljetusmaksut sisältävät siihen liittyviä hallintokuluja kuten suunnittelu, asiakaspalvelu, neuvonta ja laskutus.

* 1. Polttokelpoinen jäte

Polttokelpoisella jätteellä tarkoitetaan palavaa jätettä, jota ei voi käyttää uudelleen tai jonka sisältämää materiaalia ei voi hyödyntää raaka-aineena. Polttokelpoista jätettä on mm. likaiset ja rikkoontuneet tekstiilit, vaipat, pölypussit, tupakantumpit, astiat sekä likainen, kierrätykseen kelpaamaton paperi, kartonki tai muovi. (*EI lasia, metallia, sähkö- ja elektroniikkalaiteita, sähköjohtoja, kivi- tai betonijätteitä, keramiikkaa, lasikuitua, PVC- muovijätteitä, nesteitä tai vaarallisia jätteitä.*)

Polttokelpoinen jäte siirtokuormataan Raahen jäteasemalta Ouluun energiana hyödynnettäväksi.

Jätteenkuljetusyrityksiltä perittävä maksu polttokelpoisesta jätteestä siirtokuormausasemalle tuotuna (pakkaavat jäteautot):

* alv 0 % 258,86 €/tonni
* **alv 24 % 320,98 €/tonni**
  1. Biojäte

Biojätteellä tarkoitetaan kotitalouksissa, taloyhtiöissä, kunnan palvelutoiminnassa sekä kunnan järjestelmään liittyneissä yrityksissä syntyviä ruuantähteitä, käytöstä poistettuja tai pilaantuneita elintarvikkeita.

Biojätteen erilliskeräys on pakollista 1.7.2023 alkaen niillä kiinteistöillä, joissa on vähintään neljä huoneistoa. Biojätteen keräys Raahen keskustaajamassa on pakollista kaikilla asuinkiinteistöillä 1.9.2023 alkaen ja taajaman reuna-alueilla 19.7.2024 alkaen.

Biojäteastioiden tyhjentäminen ja jätteen kuljetuksen järjestäminen alueella on Kiertokaari Oy:n vastuulla. Kiinteistöt maksavat biojätteensä käsittelystä jätteenkäsittelymaksuilla ja biojäteastioiden tyhjennysmaksuilla.

|  |  |  |  |  |
| --- | --- | --- | --- | --- |
| **Biojäte** | **kuljetus** | **käsittely** | **Yhteensä** | **Yhteensä** |
| **Jäteastian koko** | **€/tyhjennys alv 0 %** | **€/tyhjennys alv 0 %** | **€/tyhjennys alv 0 %** | **€/tyhjennys sis. alv 24 %** |
| pinta-astia 0-240 l | 5,85 | 3,68 | 9,53 | **11,82** |
| syväkeräys 0,8 m3 | 23,00 | 10,27 | 33,27 | **41,25** |
| syväkeräys 1-1,3 m3 | 23,00 | 14,07 | 37,07 | **45,97** |

|  |  |  |
| --- | --- | --- |
| **Astioiden elinkaarimaksu €/kk** | **Hinta alv 0%** | **Hinta sis. alv 24 %** |
| 0-240 litran astiat | 3,16 €/kk | **3,92 €/kk** |
| ~~360-660 litran astiat~~ | ~~3,97 €/kk~~ | **~~4,92 €/kk~~** |

Astioiden elinkaarimaksu sis. astian, astioiden pesut, astioiden vuokrat, astioiden kuljetuksen tontille, astioiden tarroituksen ja lajittelukyltit.

|  |  |  |
| --- | --- | --- |
| **Hukkanouto €/kerta** | **Hinta alv 0 %** | **Hinta sis. alv 24 %** |
| Pinta-astiassa | 3,33 € | **4,13 €** |
| Syväkeräysastiassa | 8,33 € | **10,33 €** |

Yli 10 metriä oleva jäteastian vetomatka autolle jokaista alkavaa 10 metriä kohden 1,67 €/10 m (alv 0 %) **2,07 €/10 m (sis. alv. 24 %).**

Biojätekimppa-astian laskun jakaminen 1,00 €/osuus (alv 0 %), **1,24 €/osuus (sis. alv 24** %).

Laskutuslisää ei peritä vuoden 2023 aikana paperilaskusta.

* 1. Pakkausjätteet

Muovi- kartonki-, lasi- ja metallipakkausten valmistajilla, maahantuojilla on velvollisuus järjestää markkinoille toimittamiensa käytöstä poistettujen pakkausten jätehuolto ja vastata siitä aiheutuvista kustannuksista. Velvollisuus koskee pakkausten osalta myös tuotteiden pakkaajia ja pakattujen tuotteiden maahantuojia.

Pakkaustuottajat huolehtivat velvollisuuksistaan järjestämällä erilliskerätylle pakkausjätteelle kotitalouksien käyttöön Ekopisteverkoston sekä vastaanottoterminaaleja kiinteistöjen erilliskerättyä pakkausjätettä varten.

Asumisen pakkausjätteiden keräyksen ja kuljetuksen järjestämisestä vastaa Kiertokaari Oy, pakkausjätteiden käsittelyn kustannuksista vastaavat tuottajayhteisöt.

Pakkausjätteiden erilliskeräys on pakollista 1.7.2023 alkaen niillä kiinteistöillä, joissa on vähintään neljä huoneistoa. Muualla asumisessa syntyvät pakkausjätteet lajitellaan ekopisteisiin.

**Lasipakkaukset**

Lasipakkauksilla tarkoitetaan puhdasta lasipakkausjätettä, josta on poistettu metalliset ja muoviset korkit ja kannet. Tasolasi (esim. ikkunat) ja keramiikka tai lääkelasipakkaukset eivät kelpaa lasipakkausjätteeseen.

**Metallipakkaukset**

Metallipakkausjätteellä tarkoitetaan tyhjiä metallipakkauksia ja pienmetallijätettä, kuten kattilat, paistinpannut, metalliset ruokailuvälineet yms. Suuret ja painavat metallikappaleet (sivu yli 0,25 m tai paino yli 5 kg) eivät kuulu tähän.

**Kartonki- ja pahvipakkaukset**

Pahvilla tarkoitetaan puhtaita pahvipakkauksia. Keräyskartongilla tarkoitetaan nestepakkauksia, kartonkitölkkejä, paperipakkauksia, voimapaperia, ruskeita kirjekuoria, paperikasseja yms. Pahvipakkaukset voidaan lajitella samaan, mikäli pahvinkeräystä ei ole kohteessa.

**Muovipakkaukset**

Muovipakkausjätteellä tarkoitetaan tyhjiä, puhtaita ja kuivia muovipakkauksia, kuten elintarvikkeiden muoviset pakkaukset, pesuaine-, shampoo ja saippuapakkaukset, muovipullot, -kanisterit ja -purkit.

|  |  |  |  |  |
| --- | --- | --- | --- | --- |
| **Pakkausjätteet** | **kuljetus** | **käsittely** | **Yhteensä** | **Yhteensä** |
| **Jäteastian koko** | **€/tyhjennys alv 0 %** | **€/tyhjennys alv 0 %** | **€/tyhjennys alv 0 %** | **€/tyhjennys sis. alv 24 %** |
| pinta-astia 0-660 l | 5,85 | - | 5,85 | **7,25** |
| syväkeräys alle 3 m3 | 23,00 | - | 23,00 | **28,52** |
| syväkeräys 3-5 m3 | 35,00 | - | 35,00 | **43,40** |

|  |  |  |
| --- | --- | --- |
| **Astioiden elinkaarimaksu €/kk** | **Hinta alv 0%** | **Hinta sis. alv 24 %** |
| 0-240 litran astiat | 3,16 €/kk | **3,92 €/kk** |
| 360-660 litran astiat | 3,97 €/kk | **4,92 €/kk** |

Astioiden elinkaarimaksu sis. astian, astioiden pesut, astioiden vuokrat, astioiden kuljetuksen tontille, astioiden tarroituksen ja lajittelukyltit.

|  |  |  |
| --- | --- | --- |
| **Hukkanouto €/kerta** | **Hinta alv 0 %** | **Hinta sis. alv 24 %** |
| Pinta-astiassa | 3,33 € | **4,13 €** |
| Syväkeräysastiassa | 8,33 € | **10,33 €** |

Yli 10 metriä oleva jäteastian vetomatka autolle jokaista alkavaa 10 metriä kohden 1,67 €/10 m (alv 0 %), **2,07 €/10 m (sis. alv. 24 %)**

Laskutuslisää ei peritä vuoden 2023 aikana paperilaskusta.

## Jätteiden vastaanottomaksut jäteasemilla

Raahen kaupungin jäteasemalla ja Kuusiratin jätteiden vastaanottopisteellä otetaan vastaan sellaisia pienjäte-eriä, jotka eivät sovellu kiinteistön omaan jäteastiaan tai ekopisteisiin. Jäteasemalla asiointi tapahtuu aseman aukioloaikoina. Jätteiden vastaanottomaksut määräytyvät kohdan 3.1. mukaisesti.

* 1. Raahen jäteaseman, maankaatopaikan ja Kuusiratin jätteiden vastaanottopisteen hinnat

|  |  |  |
| --- | --- | --- |
| **Laji** | **Hinta alv 0%** | **Hinta sis. alv 24 %** |
| Lajittelematon sekajäte tai rakennusjäte / tonni | 280,82 € | 348,22 € |
| Polttokelpoinen jäte / tonni | 280,82 € | 348,22 € |
| Lajittelematon sekajäte-erä < 1 m3 | 26,61 € | 33,00 € |
| Lajittelematon sekajäte-erä < 1–3 m3 | 62,10 € | 77,00 € |
| Käsittelemätön puutavara, kuorma-auton lavallinen | 8,06 € | 10,00 € |
| Puu, painekyllästetty / tonni | 317,79 € | 394,06 € |
| Lajiteltu betoni-, tiili-, laattajäte / tonni | 158,47 € | 196,50 € |
| Lajiteltu betoni-, tiili-, laattajäte peräkärrykuorma | 26,61 € | 33,00 € |
| Haravointijäte ja risut eroteltuna | 0,00 € | 0,00 € |
| Jäteaseman vaa’an käyttö / punnitus | 11,00 € | 13,64 € |
| Yksittäinen punnitus raskaalle kalustolle | 33,00 € | 40,92 € |
| Rikemaksu, iso kuorma | 177,42 € | 220,00 € |
| Rikemaksu, pienkuormat | 26,61 € | 33,00 € |
| Ylijäämämaat (pilaantumattomat) / tonni | 2,22 € | 2,75 € |
| Lajittelematon maa-aines / tonni | 5,50 € | 6,82 € |
| Kannot, puhdistamattomat / tonni | 10,00 € | 12,40 € |
| Laskutuslisä | 5,32 € | 6,60 € |
| Lumen vastaanottomaksu / 1 m3 | 1,77 € | 2,20 € |
| Puutarhahake myynti kevytperävaunu itse lastattuna | 26,61 € | 33,00 € |
| Asemanhoitajan tilaustyötunti työajan ulkopuolella | 55,00 € | 68,20 € |
| Kuusiratin asema SER-vastaanotto, yksittäinen pien-  kone (mikroaaltouunit tai muut vastaavat) | 8,06 € | 10,00 € |
| Kuusiratin asema SER-vastaanotto/erä | 20,16 € | 25,00 € |

* 1. Maksuttomat jätteet

Raahen jäteasemalla otetaan maksutta vastaan:

* puutarhajäte ja risut
* tekstiilijäte

Kuusiratin jätteiden vastaanottopisteessä otetaan maksutta vastaan:

* puutarhajäte ja risut
* tekstiilijäte
* kotitalouksien ja maatalouden vaarallisia jätteitä (esimerkiksi öljyt, maalit, lakat, liimat ja muut kemikaalit)

Rannikon SERO Oy ottaa maksutta vastaan:

* kotitalouksien ja maatalouden vaarallisia jätteitä (esimerkiksi öljyt, maalit, lakat, liimat ja muut kemikaalit)
* sähkö- ja elektroniiikkaromua

Apteekit ottavat maksutta vastaan lääkejätettä.

## Toissijaisen jätehuollon järjestäminen ja perittävät maksut (TSV)

Jätelain 33 §:n mukaiseen kuntien toissijaiseen vastuuseen kuuluva jätehuoltopalvelu määräytyy tämän taksan 2 ja 4 lukujen mukaisesti. Toissijaisen vastuun jätehuoltopalvelua käyttävän on katettava vähintään kaikki palvelun tuottamisesta aiheutuvat kustannukset. Taksan mukaisia maksuja voidaan kustannusperusteisesti korottaa/alentaa enintään 50 %. Kustannusten määrään vaikuttavia tekijöitä voivat olla mm:

* jätteen määrä
* jätteen laatu
* jätteen soveltuvuus jätehuoltojärjestelmään
* jätteen kuljetus ja logistiikka
* muut tapauskohtaiset tekijät

## Jätemaksujen laskutus ja perintä

* 1. Jätelaki velvoittaa asuinkiinteistöä tai asumisessa syntyvän jätteen haltijaa tekemään sopimuksen jätteen keräyksestä ja kuljetuksesta kanssa (=kiinteistöittäinen jätteenkuljetus). Kiinteistönhaltijan järjestämässä jätteenkuljetuksessa kiinteistön ja jätehuoltoyrityksen välinen jätehuoltosopimus on yksityisoikeudellinen sopimus ja kiinteistö voi valita jätehuoltoyrityksen kilpailuttamalla ne itse. Kunnan järjestämässä jätteenkuljetuksessa kunta (Kiertokaari Oy) vastaa kiinteistöjen jätehuoltosopimusten kilpailuttamisesta. Kilpailutukset ovat alueellisia ja jätteenkuljetuksen käytännön työstä huolehtivat jätehuoltoyritykset.

Kiinteistöiltä tai jätteen haltijalta perittävät jäteastioiden tyhjennysmaksu sekä jäteasemilla perittävät jätteen käsittelymaksut perustuvat jätetaksan mukaisiin tyhjennysmaksuihin ja käsittelymaksuihin.

Jätehuoltoyritysten on eriteltävä jätteen käsittelyn ja kuljetuksen osuudet toisistaan jätehuollon järjestämistä koskevassa tarjouksessa sekä jätehuollon järjestämistä koskevassa laskussa (JL 80 § 2 mom).

* 1. Kiinteistöille lähetettävässä laskussa olevat tiedot
  + maksettava määrä
  + eräpäivä
  + maksuosoite
  + maksun peruste riittävän tarkasti yksilöitynä: kuljetus ja käsittelyosuus eriteltynä
  + tieto viivästysseuraamuksista
  + ohjeet muistutuksen tekemistä varten
  + laskuttajan yhteystiedot
  1. Velvollisuus jätemaksun suorittamiseen

Kunnan jätemaksun on velvollinen suorittamaan jätelain 80 §:n mukaisesti kiinteistön haltija tai muu jätteenhaltija, jonka jätteen jätehuollon kunta järjestää.

* 1. Jätemaksun maksaminen kunnan järjestämässä jätteenkuljetuksessa

Jätemaksut määrätään ja pannaan maksuun Kiertokaari Oy:n valmisteleman ja oikeaksi todistaman ja Raahen kaupungin hallintosäännön mukaisesti hyväksytyn maksuunpanoluettelon mukaisesti. Laskutuksen hoitaa ja laskutusjaksoista päättää Kiertokaari Oy.

* 1. Jätteenkäsittelymaksun maksaminen kiinteistön haltijan järjestämässä jätteenkuljetuksessa

Kiinteistön haltijan järjestämässä jätteenkuljetuksena alueella Raahen kaupunki laskuttaa vastaanottopaikkaan, Raahen jäteasemalle, tuotujen jätteiden jätemaksun jätehuoltoyritykseltä. Jätehuoltoyritys laskuttaa jätemaksun edelleen kiinteistöltä tai jätteen haltijalta.

* 1. Jätemaksun maksaminen jätteiden vastaanottopaikassa

Raahen jäteasemalle tai Kuusiratin jätteiden vastaanottopisteelle tuotavien jätteiden vastaanotosta maksetaan voimassa olevan taksan mukainen maksu Raahen kaupungille.

* 1. TSV-palvelun jätemaksun maksaminen

Toissijaisen vastuun jätehuollon hyväksytyn jätetaksan mukaiset jätemaksut määrätään ja pannaan maksuun Kiertokaari Oy:n valmisteleman ja oikeaksi todistaman ja Raahen kaupungin hallintosäännön mukaisesti hyväksytyn maksuunpanoluettelon mukaisesti. Laskutuksen hoitaa ja laskutusjaksoista päättää Kiertokaari Oy. TSV-palvelun jätemaksut määrätään ja pannaan maksuun samoin kuin muutkin kunnan vastuulla olevan jätehuollon maksut.

* 1. Muistutus jätemaksusta

Maksuvelvollisella on oikeus tehdä muistutus jätemaksusta 14 päivän kuluessa laskun saamisesta. Muistutus tehdään kunnan jätehuoltoviranomaiselle (Jätelaki 82 §), joka tekee muistutuksen johdosta päätöksen. Muistutus toimitetaan Kiertokaari Oy:lle, jos kyse on kiistattomasta virheestä Kiertokaari Oy:n toimittamassa laskussa.

Jätemaksu on maksettava laskussa tai muistutuksen johdosta lähetetyssä uudessa laskussa ilmoitettuna eräpäivänä muutoksenhausta huolimatta (JL 83 §). Julkisoikeudellinen jätetaksaan perustuva jätemaksu on suoraan ulosottokelpoinen (JL 145 §). Jos jätemaksua ei makseta viimeistään eräpäivänä, erääntyneelle määrälle on suoritettava jätelain 83 §:n mukaisesti korkoa siten kuin korkolaissa (633/1982) säädetään viivästyskorosta. Maksukehotuksista veloitetaan perintälain (laki saatavien perinnästä, 513/1999) mukaiset perintäkulut. Jätemaksu on ulosottokelpoinen ilman erillistä päätöstä tai tuomiota.

* 1. Jätetaksan muutos

Tätä taksaa voidaan muuttaa jätehuoltoviranomaisen päätöksellä lukuun ottamatta arvonlisäveroa, jäteveroa tai muuta maksua, joissa tapahtuvien muutosten vaikutus maksuihin huomioidaan voimaantulopäivästä lukien ilman erillistä päätöstä.

## Taksan voimaantulo

Tämä taksa tulee voimaan 1. päivänä heinäkuuta 2023, vaikka taksan hyväksymistä koskevaan päätökseen haettaisiin muutosta.